Аштамм ҿыц ирласны алаҵәара иаҿуп, иахьа иаарҧшыз афактқәа рҟынтәи 10 наӡынак “Омикрон” ауп», — иҳәеит Ачымазарақәа рхылаҧшра амилаҭтә центр анапхгаҩы Амиран Гамҟрелиӡе.
Иара иажәақәа рыла, жәларбжьаратәи аҧышәа ишаҳнарбаз ала, «Омиркон» аларҵәара аласра дууп.
«Анеҩстәи ҩымчыбжь рыла афактқәа иаҳа ирацәахара ҟалап. Адунеи зехьынџьара есымша 2 миллион еиҳаны афактқәа аадырҧшуеит. Апандемиа ҟалеижьҭеи, ҩышықәса рыҩнуҵҟала, абри аҟара афактқәа иҟамызт. 24 сааҭ рыла 800 000–900 000 еиҳамакәа аадырҧшуан. Иахьазы есымша 2 миллионк еиҳауп… Атәылақәа рацәа рҿы агоспитальтә сектор имцхәны иҭәуп, аха, аҧсҭбара арбага дуум», — иҳәеит Гамҟрелиӡе.
Гамҟрелиӡе ишиҳәаз ала, абустеризациа «Омикрон» аларҵәара ааннакылар ауеит.
«Омикрон аларҵәара аанкылара иадҳәаланы абжьагара хада — абустеризациа ауп. Ҩынтә алаҵа ҟазҵахьоу ауааҧсыра абустер-доза ҟарҵар бзиоуп. Алаҵа ҟазымҵац хымҧада авакцинациа иахысроуп. Асабрада аныҟәгареи асоциалтә дистанциа ахьчареи аҵакы ду амоуп, уигьы Омикрон аларҵәара ааннакылоит», — иҳәеит Гамҟрелиӡе.